tomron87/hebrew-wikipedia-sentences-corpus huggingface dataset:
למרות כוונתה של הנהלת הספרייה להשלים את איסוף הספרים עד שנת 2020, בקצב הרכש הנוכחי יחלפו שמונים שנים בטרם תכיל הספרייה את האוסף שהיא מתיימרת לכלול.
ביג הוא סרט קומי בכיכובו של טום הנקס שיצא לאקרנים ב-1988. הסרט זיכה את טום הנקס בפרס סאטורן ובמועמדות לפרס אוסקר לשחקן הטוב ביותר.
ג'וש בסקין הוא ילד בן 13 מניו ג'רזי, שמאז ומתמיד סבל מגובהו הנמוך.
כשביקר עם משפחתו בפארק שעשועים, ניסה להרשים נערה בוגרת ממנו וביקש לעלות על אחד המתקנים.
ג'וש נענה בשלילה בנימוק כי גובהו הנמוך לא מאפשר זאת.
כשהוא מושפל ומצוברח מהתשובה הוא נתקל במכונת משחקים שמתיימרת להגשים משאלות.
הוא מביע משאלה להיות "גדול".
להפתעתו כאשר הוא מתעורר למחרת, הוא הופך לגבר כבן 30 (טום הנקס).
אמו, שרואה להפתעתה גבר זר בבית, חושבת כי הוא פורץ שחטף את ג'וש, והיא מבריחה אותו מהבית.
ג'וש בורח מהבית ושוכר חדר במלון זול בניו יורק בסיועו של חברו הטוב, בילי.
במקביל הוא מתקבל לעבודה בחברה המפתחת צעצועים.
בהיותו ילד בגוף של מבוגר פוגש ג'וש במקרה את בעלי החברה, מר מקמילן, אשר מתלהב מההבנה הרבה בה ניחן ג'וש בכל הנוגע לצעצועים.
בסצנה שהפכה לאחת המפורסמות והמזוהות ביותר עם הסרט, הם מנגנים ביחד דואט (השיר "Heart and Soul") על פסנתר גדול המופעל באמצעות הרגלים.
מר מקמילן מחליט לקדם את ג'וש לתפקיד החלומות: סגן נשיא לפיתוח מוצרים.
ג'וש מושך את תשומת-ליבה של אחת העובדות בחברה, סוזן לורנס (אליזבת פרקינס), בחורה נאה בת 27, אשר מתאהבת בו.
הרומן בין השניים מתחיל להתפתח למורת רוחו של חברהּ של סוזן, דבנפורט פול.
ג'וש וסוזן מבלים זמן רב ביחד, כשהוא מתמודד עם האתגרים החדשים בעולמו כ"בוגר".
רעיונותיו ועצותיו למר מקמילן בכל הקשור לייצור הצעצועים מתבררים עד מהרה כגאוניים ומוצלחים מאוד מבחינה עסקית, אך ככל שג'וש מתקדם ומצליח בעולמו החדש, חברו בילי חש מוזנח וחושב כי ג'וש מתחיל לשכוח מי הוא באמת.
סוזן מציעה לג'וש לנסח הצעה לייצור קו חדש של צעצועים, אך הוא חושש מהצורך להתמודד לראשונה עם ההיבטים העסקיים בהצעה כזו.
סוזן, שבטוחה ברעיונותיו, מציעה לג'וש כי היא תטפל בצד העסקי, וכל שהוא יצטרך לעשות הוא לחשוב על הצעה מפורטת וטובה בהתבסס על ה"חוש" הטוב שיש לו לצעצועים.
ג'וש, אשר לראשונה מתחיל להרגיש את הלחץ הטמון בחייו החדשים, מנסה להתוודות בפני סוזן ולהסביר לה כי הוא בסך הכול ילד.
סוזן מפרשת את תגובתו כפחדנות וכחשש ממחויבות ומבטלת את דבריו בתחושת אכזבה.
בילי מגלה לג'וש כי מכונת המשאלות שהפכה אותו למבוגר נמצאת בפארק הסמוך.
אך ג'וש נמצא בדרך לישיבה חשובה, שבה הוא מציג את הצעתו בפני מר מקמילן ומנהלים בכירים נוספים.
באמצע המצגת ג'וש עוזב את החדר.
לאחר שסוזן מבינה שמשהו לא בסדר עם ג'וש, היא עוזבת בעצמה את הישיבה, ויוצרת קשר עם בילי אשר מגלה לה לאן ג'וש הלך.
כשג'וש מגיע לפארק הוא מוצא את מכונת המשאלות.
סוזן, שמגיעה למקום זמן קצר לאחר מכן, מבינה כי מה שסיפר לה היה אמת לאמיתה.
היא מנסה לשכנע את ג'וש כי חייו החדשים העניקו לו את האושר שהוא כל-כך רצה ודמיין.
סוזן מתאכזבת כשהיא מבינה שהקשר ביניהם עומד להסתיים.
ג'וש אומר לה כי הקשר איתה הוא הדבר היחיד בחייו כ"בוגר" שהוא לא רוצה שייפסק, ומציע לה להביע משאלה משלה מול המכונה, אשר תגרום לה להצטרף לחייו כילד.
היא מסרבת בציינה כי חייה כילדה בעבר הספיקו לה.
לאחר פרידה מרגשת בין השניים, ג'וש חוזר לחייו כילד, הוא שב לביתו ולאימו, ובהמשך אף לבילי.
שם השחקן שם הדמות טום הנקס ג'ושוע "ג'וש" בסקין המבוגר דייוויד מוסקו בסקין הצעיר אליזבת פרקינס סוזן לאורנס רוברט לוג'יה מק'מילן ג'ון הירד פאול דבנפורט ג'ארד רושטון בילי קופקי ג'ון לוביץ סקוטי ברנן מרסדס רוהל גברת בסקין ג'וש קלארק מר בסקין קימברלי מ.
דייוויס סינתיה בנסון אוליבר בלוק פרדי בנסון דברה ג'ו רופ גברת פטרסון פרנסיס פישר גברת קופקי
ביג זכה לביקורות חיוביות ולשבחים רבים.
אתר ביקורות הסרטים Rotten Tomatoes העניק לסרט את הציון 97%.
העיתון הניו יורק טיימס שיבח את משחקם של הילדים בסרט, אשר גילמו את ג'וש הצעיר וחברו בילי.
הסרט הניב שתי מועמדויות לפרס האוסקר בקטגוריית השחקן הטוב ביותר (טום הנקס) והתסריט המקורי הטוב ביותר (אן שפילברג).
בסדרת הבת של "הצ'יפמאנקס", "הצ'יפמאנקס הולכים לסרטים" (Chipmunks Go to the Movies), אחד הפרקים היה פרודיה על "ביג", בו אלווין רצה להיות גדול ועבר עליו תהליך זהה לזה שעבר על ג'וש, מלבד העובדה שהוא נכנס לעסקי המוזיקה ולא לעסקי הצעצועים.
בעקבות הסרט הופק "ביג – המחזמר".
ביבשה היה ביטאון זרוע היבשה של צה"ל.
הביטאון ראה אור לראשונה באפריל 2007, ומאז הופץ מדי שלושה חודשים לכל הקצינים והנגדים הסדירים בזרוע, לבסיסי אימונים ולקצינים בכירים במילואים.
הביטאון עסק בנושאים הקרובים ללב העשייה והפעילות בזרוע היבשה, סקר את פעילות חיילות וגופי ההדרכה השונים בזרוע ומערכות נשק יבשתיות כמו אמצעי לחימה וכלי ירי שונים.
מערכת העיתון ישבה במחנה הקריה בתל אביב והיא הורכבה מכתבים, צלמים ומפעילי אתר האינטרנט שהיו חיילים בשירות חובה.
עורך העיתון היה עדי לרנר, אזרח עובד צה"ל.
מערכת העיתון הייתה אחראית גם על עדכון ידיעות והמידע באתר האינטרנט של זרוע היבשה.
בפרט מתייחד המושג לאהבת הספר כחפץ גשמי בעל איכויות אמנותיות ככריכה, סוג אות, איורים ואיכויות אמנותיות אחרות ולא לאהבת קריאה בלבד.
בנוסף מעריכים ביבליופילים נושאים כגון היות הספר שייך למהדורה ראשונה או מיוחדת, כיתובים שונים בתוך הספר כקולופונים (רשומה צורנית בשער או בסוף ספרים עתיקים), הקדשות, הערות שוליים בכתב יד, תוויות אקס ליבריס (לטינית: "מספריו של", תווית או חותמת המזהה את בעל הספר) וכדומה.
יש המתאווים אף לריח הנייר והדפוס, בעיקר של ספרים עתיקים.
ביבליופיליה קשורה לאספנות ספרים, אך לא כל ביבליופיל אוסף ספרים בפועל (מטעמים של מוגבלות היכולת הכלכלית ומקום האחסון הפיזי) ולא כל אספן הוא ביבליופיל.
ביבליופיליה אינה מוגדרת כהפרעה נפשית אלא אם היא גולשת לביבליומאניה שהיא דחף בלתי נשלט להשיג, לגעת או להריח ספרים.
ביבליומאניה היא הפרעה נפשית טורדנית-כפייתית שהלוקים בה מתאווים לספרים, לגעת בהם, להריחם, לצבור אותם, לרכוש אותם או להשיגם בדרכים אחרות באופן בלתי נשלט עד כדי פגיעה של ממש בבריאותם או בקשריהם החברתיים.
את ההפרעה תיאר לראשונה הרופא ג'ון פריאר (1761–1815).
בניגוד לביבליופיליה, שהיא אהבת ספרים נורמלית, רכישת כמות גדולה של ספרים, מעבר ליכולתו הסבירה של אדם ליהנות מהם ובהתעלם משיקולים כלכליים ושיקולי אחסון יכולה להצביע על ביבליומאניה.
הפרעות קרובות לביבליומאניה הן ביבליופאגיה (תאווה לאכילת ספרים), ביבליוקלפטומניה (תאווה לגנבת ספרים) וביבליותאפיה (תאווה לקבורת ספרים).
בסרט "תאוריית הקשר", ג'רי פלטשר סובל מביבליומאניה ומוכרח לקנות את הספר "התפסן בשדה השיפון" של ג'יי די סלינג'ר כדי "לחוש נורמלי שוב".
ביבליית ירושלים הוא שמה של מהדורת הביבליה, הברית הישנה והברית החדשה, אשר הוכנה באמצע המאה ה-20 בבית הספר הצרפתי למקרא ולארכאולוגיה הקתולי בירושלים.
ייחודה הוא בכך שהטקסטים תורגמו לצרפתית מהשפות בהן נכתבו במקור, היינו מעברית, ארמית ומיוונית, ולא מהוולגטה הלטינית.
תרגומם מחדש של כל ספרי הברית הישנה (לפי מתכונת הוולגטה, כולל ספרי הקאנון המשני) והחדשה החל בבית הספר בשנת 1944, והם פורסמו בהדרגה בין השנים 1945 ל-1955. בשנת 1956 פורסם הקובץ המלא, ועד מהרה הוא נודע כ"ביבליית ירושלים", כינוי שאומץ לאחר מכן באופן רשמי.
הכרך מלווה בביאורים ובהסברים, בהפניות לטקסטים רלוונטיים לאורכו, וכן בפרקי הקדמה לכל ספר או קבוצת ספרים.
בשל נהירותה ואיכותה הגבוהה זוהי אחת ממהדורות הביבלייה האהודות בקרב קתולים, והיא תפסה במידה רבה את מקומה של ביבליית דואיי-ריימס המסורתית והשמרנית.
ב-1966 תורגם הספר זה לאנגלית (The Jerusalem Bible), ולאחר מכן למספר שפות נוספות, ובהן איטלקית, גרמנית, פורטוגזית, ספרדית ופולנית.
ב-1973 יצאה מהדורה צרפתית מחודשת ושוב ב-1998. בין 1997 ל-2003 נסרק הטקסט הצרפתי והועלה לרשת האינטרנט, והוא זמין לכל, לצד מנוע חיפוש מקוון.
בַיְג'וּ (טורקית Baycu Noyan - באיג'ו נויאן) היה מצביא מונגולי בפרס.
הוא נולד קודם לשנת 1230 ונפטר בשנת 1260. הוא מונה בשנת 1241 בידי אוגדיי חאן כמחליפו של המצביא צ'ורמגן אשר החל להרחיב את הכוח המונגולי מערבה לתוך המזרח התיכון.
בשנת 1242 הוא אסף צבא גדול ויצא למלחמה כנגד סולטנות רום.
הוא הנחית עליה תבוסה נחרצת בקרב קסדה.
הסולטנות הסלג'וקית של רום הפכה למדינה וסאלית ונאלצה לשחרר את המלך הגאורגי השבוי דוד נארין השישי כצעד לבלום את כוחה של המלכה רוסודן.
למונגולים היו רק כוחות מעטים באזור ולפיכך הם הסתפקו בשמירת מעמדן של הממלכות הוסאליות באזור ובעריכת מסעות עונשין כנגד אלו שסררו.
ביג'ו הוביל את צבאו לפשיטה גדולה על אזור סוריה בשנת 1246. למרות הצלחותיו החלקיות בסוריה, נכשלו מספר ניסיונות שערך לפלוש לח'ליפות העבאסית בין השנים 1238 - 1246.
לאחר מותו של אוגדיי חאן, עלה לכס הח'אן הגדול גויוק ח'אן.
ביג'ו הוחלף על ידי אלג'יגידיי (Eljigidei) כמפקד החזית ב-1246. עם זאת, כעבור שש שנים סר חינם של אלג'יגידיי ומשפחתו והם חוסלו עם עלייתו לשלטון של מונגקה חאן ב-1252. תחת ביג'ו הצליחו המונגולים לשמר כוחם באזור ואת כפיפותן של ממלכת גאורגיה, הסלג'וקים והנסיכויות הרבות שברמת איראן.
המונגולים התערבו בסכסוכים שושלתיים וגבו מהן מס חסות.
רק הח'ליפות העבאסית והחשישיון הצליחו לשמר את עצמאותם עד להגעת אחיו של מונגה, הולאגו ח'אן, בשנת 1255 לאזור.
הולאגו ח'אן נזף בביג'ו בשל אי-הצלחתו להרחיב את השפעת המונגולים מערבה.
הולאגו תפס את הפיקוד וביג'ו המשיך לשרת תחתיו במסעו נגד הסולטנות הסלג'וקית של רום בשנת 1256, במהלכו הודח הסולטאן ונגבה מס רב.
הוא שימש כמפקד אחד הגייסות במהלך המסע לכיבוש הח'ליפות העבאסית ששיאו היה בנפילת בגדאד והבאת הקץ על השושלת העבאסית בת 500 השנים.
בשנה העוקבת (1259) הוא ערך מסע נוסף שהרחיב את תחומי השליטה המונגולית מערבה לתוך סוריה ולגבולה של הסולטנות הממלוכית במצרים.
משלב זה והלאה לא ברור מה עלה בגורלו של ביג'ו.
לאחר עזיבתו של הולאגו ח'אן בשנת 1260 דוללו הכוחות המונגולים ששהו במרחב בצורה משמעותית.
הכוח הנותר נשאר תחת פיקודו של כתבוגא.
לפי ההיסטוריון בן התקופה רשיד א-דין המדאני, ביג'ו הוצא להורג בידי הולאגו ח'אן לאחר שאגד מאורדת הזהב ערק מפרס לרוסיה ולמצרים בעקבות קרב עין ג'אלות (עין חרוד).
מִשרתו כמפקד בצבא נמסרה בידי שירמון (Shiremun), בנו של צ'ורמגן.
דו־מגדריות או בִּיגֶ'נדֶר (מאנגלית: Bigender; הלחם בסיסים של התחילית "בי" (דו) והמילה "ג'נדר" (מגדר)) הוא מונח המתאר אדם בעל שתי זהויות מגדריות (או יותר) נבדלות, במקביל או באופן המשתנה בזמן (ג'נדרפלואיד).
המושג ביג'נדר נכלל תחת הקשת הטרנסג'נדרית.
במחקר מ-1999 שנערך על ידי מחלקת סן פרנסיסקו לבריאות הציבור נמצא כי בקרב האוכלוסייה הטרנסג'נדרית, פחות מ-3% מאלה שהמגדר שיועד להם הוא גבר ופחות מ-8% מאלה שהמגדר שיועד להם הוא אישה, מזדהים כביג'נדרים.
המונח הופיע מתוך הקהילה הטרנסג'נדרית עצמה ולא ממקור חיצוני (בניגוד למונח "טרנסקסואל" שהוגדר לראשונה בידי ארגוני בריאות הנפש).
משום שביג'נדר הוא עדיין מונח המוגדר על ידי עצמו, לא ניתן לתת מתאר של התנהגות ביג'נדרית טיפוסית.
כל תיאור של ביג'נדר הוא רק דוגמה לדרך שבה אדם המגדיר את עצמו כביג'נדר יכול להיראות.
ביבליומטריקה היא מערכת של שיטות סטטיסטיות ומתמטיות למחקר ומדידה של טקסט ומידע, בעיקר בהקשר של פרסומים אקדמיים ומדעיים.
אבן הבניין של הניתוח הביבליומטרי היא הציטוט – ההפניה ממאמר מחקרי אחד למשנהו.
מספר ההפניות (ציטוטים) שמאמר זוכה לו משמש כבסיס ליצירת מדדים נגזרים, כמו אימפקט פקטור ומדד הירש, המודדים את השפעתם של מאמר, חוקר או תחום מחקר שלם.
הניתוח הביבליומטרי משמש לשתי מטרות עיקריות: הערכת ביצועים (Performance Analysis), הבוחנת את תפוקתם והשפעתם של חוקרים ומוסדות, ומיפוי מדעי (Science Mapping), המציג באופן חזותי את הקשרים והמגמות בשדות מחקר.
בעוד שהתחום מזוהה בעיקר עם מדעי המידע, יש לו יישומים רבים בתחומים אחרים, החל מהערכת חוקרים וקביעת מדיניות מדע, ועד לניהול אוספים בספריות אקדמיות.
התפתחות הביבליומטריקה היא תהליך הדרגתי, שבו כלי שנוצר במקור לצורך אחזור מידע הוסב למטרות הערכה, ובכך שינה באופן יסודי את פני האקדמיה.
המונח bibliométrie נטבע לראשונה בצרפתית בשנת 1934 על ידי איש המידע והתיעוד הבלגיפול אוטלה, שהגדיר אותו כ"מדידה של כל ההיבטים הקשורים לפרסום ולקריאה של ספרים ומסמכים".
הגרסה האנגלית, "bibliometrics", הוצגה בשנת 1969 על ידי הספרן הבריטי אלן פריצ'רד, שהציע אותה כתחליף הולם יותר למונח המסורבל "ביבליוגרפיה סטטיסטית" והגדיר את התחום כ"יישום של שיטות מתמטיות וסטטיסטיות לספרים ולאמצעי תקשורת אחרים".
ניסיונות ראשונים לניתוח סטטיסטי של ספרות מדעית הופיעו בסוף המאה ה-19, תחת הכינוי "ביבליוגרפיה סטטיסטית".
הכוח המניע מאחורי מחקרים אלה היה הגידול המואץ בתפוקה המדעית, לצד התפתחותם של שירותי אינדקס ומאגרי מידע.
אחד החלוצים הבולטים בתקופה זו היה הפסיכולוג האמריקאי ג'יימס מקין קאטל.
החל מראשית המאה ה-20, קאטל אסף באופן שיטתי נתונים סטטיסטיים על מדענים אמריקאים, במטרה למדוד את ביצועיהם ולקדם את מעמדה של הפסיכולוגיה כדיסציפלינה מדעית.
עבודתו, אף שקדמה להגדרת התחום, ביססה את המוטיבציה המרכזית שלו: שימוש בנתונים כמותיים להבנת המדע ולשיפורו.
בין שנות ה-20 לשנות ה-40 של המאה ה-20, נוסחו שלושה חוקים אמפיריים שתיארו חוקיות סטטיסטית בתקשורת המדעית, והם מהווים את היסודות התאורטיים של הביבליומטריקה:
חוק לוטקה (1926): ידוע כ"חוק התפוקה המדעית".
החוק קובע כי מספר קטן של חוקרים אחראי לחלק הארי של הפרסומים בתחום נתון.
על פי הנוסחה המקורית, מספר החוקרים המפרסמים n מאמרים עומד ביחס הפוך לריבוע של n (כלומר, ).
חוק זה מדגיש את קיומה של אליטה מדעית מצומצמת אך בעלת תפוקה גבוהה.
חוק ברדפורד (1934): ידוע כ"חוק הפיזור", החוק מתאר תופעה מרכזית בתקשורת המדעית: רוב המאמרים בנושא מסוים מתרכזים במספר קטן של כתבי עת מרכזיים.
היחס בין מספר כתבי העת באזורים השונים הוא בקירוב .
לחוק זה הייתה חשיבות מעשית רבה, שכן הוא אפשר לספריות למקד את מאמצי הרכש והמינויים שלהן ב"גרעין" כתבי העת החשובים ביותר בכל תחום.
חוק זיף (1935): ידוע כ"חוק תדירות המילים".
החוק קובע כי תדירות הופעתה של מילה בטקסט נמצאת ביחס הפוך לדירוג שלה.
כלומר, המילה השנייה בשכיחותה תופיע בערך במחצית מהתדירות של המילה הראשונה, השלישית בשליש, וכן הלאה.
לחוק זה יישומים באחזור מידע ובזיהוי מושגי מפתח בגוף ספרות נתון.
התקופה שלאחר מלחמת העולם השנייה התאפיינה בגידול חסר תקדים בהיקף הפרסומים המדעיים, מצב שכונה "משבר כתבי העת" והציב אתגר גדול בפני ספריות וחוקרים.
מתוך אתגר זה צמחה הביבליומטריקה המודרנית, שהתבססה על עבודתם של שני חלוצים מרכזיים: יוג'ין גארפילד, שיצר את התשתית המעשית, ו-דרק דה סולה פרייס, שסיפק את המסגרת הרעיונית.
פריצת הדרך של גארפילד הייתה יצירת מדד הציטוטים המדעי (Science Citation Index - SCI), שפורסם לראשונה ב-1964. מטרתו המקורית של ה-SCI הייתה פשוטה ושימושית: לאפשר לחוקרים לאתר מחקרים חדשים על ידי מעקב אחר מאמרים המצטטים עבודת יסוד מוכרת.
זה היה כלי ניווט וגילוי, שנועד לסייע לחוקרים להתמצא בספרות המדעית הגואה, ולא כלי להערכת איכות המחקר.
במקביל, ההיסטוריון של המדע, דרק דה סולה פרייס, ראה בציטוטים יותר מאשר רשימת מקורות.
הוא זיהה בהם רשת של קשרים אינטלקטואליים, המשרטטת את מפת הידע המדעי.
פרייס פיתח מודלים מתמטיים כדי לתאר כיצד רשתות אלו צומחות ומתפתחות, ובכך הניח את היסודות התאורטיים לניתוח המבנה והדינמיקה של המדע.
בעוד גארפילד סיפק את הנתונים, פרייס העניק את המשמעות – הוא הראה כיצד ניתוח דפוסי ציטוטים יכול לחשוף את חזיתות המחקר, את הקשרים בין דיסציפלינות ואת התפתחותן של קהילות מדעיות.
נקודת המפנה הדרמטית בתולדות התחום התרחשה כאשר כלי הניווט של גארפילד שינה את ייעודו.
מנהלי אקדמיה וגופי מימון, שהתמודדו עם הצורך להקצות משאבים מוגבלים, חיפשו דרך פשוטה וכמותית למדוד "השפעה" או "איכות" מדעית.
ספירת הציטוטים, כפי שהופיעה ב-SCI, נראתה כפתרון אידיאלי.
כך, כלי שנועד לסייע לחוקרים למצוא מידע, הפך לכלי רב-עוצמה להערכה ושיפוט.
שינוי זה הוליד דינמיקה חדשה בעולם המדע.
מדדים כמו אימפקט פקטור ומדד הירש, שנגזרו מנתוני הציטוטים, הפכו למרכזיים בהחלטות על קידום, העסקה ומימון מחקר.
כתוצאה מכך, המדדים עצמם הפכו למטרה.
חוקרים החלו להתמקד בפרסום בכתבי עת בעלי "ניקוד" גבוה, וכתבי העת, מצידם, החלו לנקוט בצעדים שנועדו למקסם את המדד, לעיתים באמצעים שנויים במחלוקת.
כך, מה שהחל ככלי תמים לגילוי ידע, הפך למערכת של תמריצים ושיפוט, בעלת השלכות עמוקות ושנויות במחלוקת על עולם המדע.
עידן האינטרנט והמדע הפתוח: 1990–הווה
הדיגיטציה והאינטרנט חוללו מהפכה בתחום.
הם הקלו על ביצוע ניתוחים רחבי-היקף והובילו ליצירת מאגרי מידע מתחרים, כגון] של הוצאת Elsevier ו-Google Scholar.
במקביל, צמיחתה של תנועת המדע פתוח (Open Science) החלה לאתגר את המודל העסקי של מאגרי המידע המסחריים והקנייניים.
כתגובה, קמו יוזמות ליצירת מאגרי ציטוטים פתוחים ונגישים, ולפיתוח "מדדים פתוחים" המדגישים שקיפות ואפשרות אימות של הנתונים והחישובים.
הביבליומטריקה משמשת הן להערכת ביצועים (דירוג ושיפוט) והן למיפוי שדות ידע (חקירה וגילוי).
רוב המחלוקות סביב התחום נובעות מהשימוש הראשון.
המדדים הם הכלים הכמותיים המשמשים לניתוח, אך השימוש בהם כרוך במגבלות משמעותיות.
השימוש הנרחב במדדים ביבליומטריים להערכה מדגים את "חוק גודהארט": "כאשר מדד הופך למטרה, הוא חדל מלהיות מדד טוב".
הפיכת מדדים כמו JIF ו-h-index למטרה לצורך קידום, הובילה להתנהגויות אסטרטגיות שנועדו למקסם את המדד, לעיתים על חשבון תרומה מדעית אמיתית, וכך שחקה את ערכם של המדדים כאות לאיכות.
אימפקט פקטור (JIF): המדד הוותיק והמוכר ביותר, המודד את ממוצע הציטוטים למאמר בכתב עת על פני חלון של שנתיים.
עם זאת, ל-JIF יש התפלגות ציטוטים מוטה (מעט מאמרים "כוכבים" מנפחים את הממוצע), והוא נתון למניפולציות.
CiteScore: מדד חלופי של Scopus, המשתמש בחלון זמן של ארבע שנים וכולל מגוון רחב יותר של סוגי פרסומים.
מדדי יוקרה (SJR, Eigenfactor): מדדים אלה, בדומה לאלגוריתם PageRank של גוגל (חברה), מעניקים משקל רב יותר לציטוטים המגיעים מכתבי עת יוקרתיים יותר.
מדדים מנורמלי-תחום (SNIP): מדד SNIP מנרמל את הציטוטים בהתאם לתרבות הציטוט המקובלת בתחום הדעת, ובכך מאפשר השוואה הוגנת יותר בין כתבי עת מתחומים שונים.
ספירת ציטוטים (Citation Count): המדד הבסיסי ביותר, המציין את מספר הפעמים שמאמר או חוקר צוטטו.
מדד הירש (h-index): משלב במדד יחיד את התפוקה (מספר מאמרים) וההשפעה (מספר ציטוטים).
לחוקר יש מדד h אם יש לו h מאמרים שכל אחד מהם צוטט לפחות h פעמים.
למרות הפופולריות שלו, מדד זה תלוי מאוד בשלב בקריירה (מעדיף חוקרים ותיקים) ואינו רגיש למאמרים פורצי דרך עם מספר ציטוטים גבוה במיוחד.
הבדלים בין-תחומיים: תרבות הציטוט שונה באופן דרמטי בין תחומי דעת, והשוואת מדדים גולמיים ביניהם היא מטעה וחסרת תוקף.
כמות על פני איכות: ספירת ציטוטים מודדת השפעה או תפוצה, אך לא בהכרח איכות מדעית, מקוריות או תוקף.
מאמר יכול להיות מצוטט רבות גם משום שהוא שגוי.
הטיה לשונית וגאוגרפית: מאגרי המידע המרכזיים נוטים לייצוג-יתר של פרסומים באנגלית מצפון אמריקה ומאירופה.
כתגובה לביקורת, קמו יוזמות בינלאומיות הקוראות לשימוש מושכל במדדים:
הצהרת סן פרנסיסקו להערכת מחקר (DORA): קוראת להפסיק להשתמש במדדים מבוססי כתבי עת, ובראשם ה-JIF, כמדד חלופי לאיכות של מאמרים בודדים או חוקרים.
מניפסט ליידן למדדי מחקר: מציג עשרה עקרונות מנחים, שהמרכזי בהם הוא שהערכה כמותית צריכה לתמוך בשיפוט איכותני של מומחים, ולא להחליף אותו.
כתגובה לחולשות של מדדים מסורתיים, פותחו מדדים חדשים המתמקדים ברמת המאמר הבודד ומבוססים על עקרונות של שקיפות ומדע פתוח.
מדד זה פותח כדי להתמודד עם שתי בעיות מרכזיות: התמקדות במדדי כתבי-עת (כמו JIF) שאינם משקפים את איכות המאמר הבודד, וחוסר השקיפות של מדדים מסחריים.
ה-YCR-index הוא מדד קוד פתוח, המבוסס על נתונים ממאגר המידע הפתוח OpenAlex.
חישוב המדד מבוסס על עקרון ה-Relative Citation Ratio (RCR), אשר מנרמל את ספירת הציטוטים של מאמר ביחס לשדה המחקר ולשנת הפרסום שלו.
במילים אחרות, הוא משווה את מספר הציטוטים שמאמר קיבל בפועל למספר הציטוטים הצפוי עבור מאמר דומה באותו תחום ובאותה שנה.
ערך YCR > 1.0 מציין שהמאמר מצוטט יותר מהממוצע הצפוי, ולכן נחשב למשפיע יחסית.
ערך YCR < 1.0 מציין שהמאמר מצוטט פחות מהצפוי.
בזכות יכולת הנרמול וההתמקדות ברמת המאמר, מדד זה מאפשר השוואה הוגנת יותר בין מאמרים מתחומים שונים ומשלבי קריירה שונים, ובכך פותר חלק מההטיות המובנות במדדים כמו JIF ו-h-index.
הערכת ביצועים (Performance Analysis): שימוש במדדים כמותיים להערכת התפוקה וההשפעה של חוקרים, מוסדות וכתבי עת.
זהו היישום הנפוץ והשנוי ביותר במחלוקת, המשמש בתהליכי קידום אקדמי, הקצאת מימון ומדיניות מדע.
מיפוי מדעי (Science Mapping): שימוש בטכניקות ויזואליזציה כדי לחקור את המבנה האינטלקטואלי של תחום מחקר.
טכניקות כמו ניתוח ציטוטים משותפים, צימוד ביבליוגרפי וניתוח מילים משותפות משמשות חוקרים לביצוע סקירות ספרות, זיהוי מגמות ואיתור שותפים למחקר.
ניהול ספריות: זהו תחום היישום המקורי של הביבליומטריקה, המסייע לספריות לקבל החלטות מבוססות-נתונים לגבי פיתוח אוספים ורכישת כתבי עת.
אל-מלכ אל-מוזפר רוכן א-דין בייברס אל-ג'אשנכיר אל-מנסורי , הידוע גם כבייברס השני (מת ב-1310), היה סולטאן ממלוכי, השנים-עשר מבין הסולטאנים הבחרים, אשר שלט במצרים בשנים 1308–1309.
ביברס אל-ג'אשנכיר היה בכיר ממוצא ממלוכי-צ'רקסי בחצרו של הסולטאן קלאוון, ושל שני בניו ח'ליל בן קלאוון ומוחמד בן קלאוון.
בין השאר מונה לאמיר, לג'אשנכיר (נושא גביע) ולמשנהו של מוחמד יורשו ובנו של קלאון, בתקופת שלטונו השנייה (1299–1308).
ב-1303 פיקד על הצבא הממלוכי והביס את קוטלושאה המונגולי בקרב מרג' א-סאפר ליד דמשק.
הממלוכים הבורג'ים התחזקו בתקופת שלטונו השנייה של מוחמד בן קלאון, והחלו לגבות דמי חסות, שכונו "חימאיה" (حماية, "מס שמירה").
יריביהם של הממלוכים הבורג'ים היו ממלוכים מבית א-צאלח ואל-מנצור, שמנהיגם כונה סלאר, וממלוכים שכונו "אשרפיה" בהנהגתו של ביברס אל-ג'אשנכיר.
בסופו של דבר נמלט הסולטן, מוחמד בן קלאון, מקהיר לכרכ שבעבר הירדן ב-1308, בשל חוסר היציבות הפוליטי במדינה.
על ביברס אל-ג'אשנכיר נכפה להחליפו, והוא שלט במדינה כ-11 חודשים.
בתקופת שלטונו נמשך חוסר היציבות, וגם הוא נמלט לבסוף עם נאמניו מקהיר בשנת 1309. את מקומו שב ותפס מוחמד בן קלאון, אשר החל את תקופת שלטונו השלישית והאחרונה.
ביברס אל-ג'אשנכיר נתפס והוצא להורג ב-1310.
ביבראקטה הייתה אופידום גאלי מבוצר, אשר היה העיר החשובה של השבט הגאלי האיידואים (Aedui).
שרידיה נמצאו במחוז בורגון שבצרפת.
באתר נמצאו עדויות מהתרבות החומרית לה טנה, השייכת לתקופת הברזל המאוחרת.
האתר הארכאולוגי מון בווראי (Mont Beuvray) מזוהה כיום עם העיר העתיקה.
בעת מלחמת גאליה, בשנת 58 לפני הספירה, ניצחו צבאותיו של יוליוס קיסר בקרב ביבראקטה את השבטים ההלווטיים כ-25 קילומטרים מדרום למבצר.
בשנת 52 לפני הספירה הוכרז ורקינגטוריקס בביבראקטה כמפקד הקואליציה של השבטים הגאליים אשר ניסו להדוף את הרומאים.
כעבור מספר עשורים נזנחה העיר לטובת אוטן, במרחק 25 קילומטר משם.
העיר לא יושבה מחדש והתגלתה על ידי ארכאולוגים באמצע המאה ה-19.
בשנת 1996 נפתח באתר "המוזיאון לציוויליזציה קלטית" (Le musée de la civilisation celtique).
בשנת 2007 הוענק לביבראקטה מעמד של אחד האתרים הגדולים של צרפת.
"ביבליותקה היסטוריקֶה" (ביוונית עתיקה: Βιβλιοθήκη ἱστορική, "ספריה היסטורית", בתעתיק ללטינית: bibliotheca historica) הוא חיבור היסטורי שנכתב ביוונית על ידי דיודורוס סיקולוס איש אגיריום שבסיציליה, בן המאה הראשונה לפנה"ס.
החיבור הוא היסטוריה אוניברסלית ממלחמת טרויה עד מלחמת גאליה של יוליוס קיסר.
היצירה מורכבת מארבעים ספרים, ובהם מתאר דיודורוס את ההיסטוריה של מצרים העתיקה, מסופוטמיה, הודו, ערב והמזרח התיכון.
שם היצירה מצביע על כך, כי היא איננה מתיימרת להיות יצירה מקורית, כי אם ליקוט מחיבורים קודמים.
בין השאר הספר מצטט את הקטאיוס איש אבדרה, קטסיאס, אפורוס, הירונימוס מקארדיה, דוריס מסאמוס, דיאולוס, פיליסטוס, טימאיוס, פוליביוס ופוסידוניוס.
התאריך המוקדם ביותר שמוזכר ביצירה הוא האולימפיאדה ה-180 (השנים 60–56 לפנה"ס), כשדיודורוס מתאר את זעם תושבי מצרים כאשר אזרח רומי הרג בטעות חתול (חיה המקודשת למצרים).
המאורע האחרון שהוא מזכיר היא מפלתו של אוגוסטוס קיסר בקרב הימי ליד טאורמינה בשנת 36 לפנה"ס.
הוא אינו מזכיר את הפיכת מצרים לפרובינקיה רומית בשנת 30 לפנה"ס, ומכאן שהוא סיים את כתיבת חיבורו קודם לכן.
דיודורוס טוען בהקדמה לחיבור כי הוא הקדיש 30 שנה ליצירה זו, כולל מסעות מסוכנים באירופה ואסיה.
טענה שהחוקרים מפקפקים בנכונותה, לאור טעויות בחיבור שאינן הגיוניות אם הכותב היה עד ראייה להם, ולא רק העתיקם ממקורות אחרים.
מתוך ארבעים הספרים שביצירה, רק 14 שרדו: חמשת הראשונים והספרים 11 עד 20. בנוסף, קטעים מתוך הספר מוזכרים בספרי פוטיוס הראשון וקונסטנטינוס השביעי.
הספר מוזכר בקצרה בכתבי פליניוס הזקן, כשהוא משבח את דיודורוס על הענווה הנדרשת כדי לקרוא את ספרו בשם זה, באורח יוצא דופן ביחס לשאר ההיסטוריונים היוונים.
חלקיו הראשונים של הספר הודפסו לראשונה בבולוניה ב-1472 בלטינית.
חלקיו האחרונים של הספר (ספרים 11 עד 20) נדפסו ביוונית לראשונה בבזל ב-1535. מאוחר יותר נדפסה היצירה בשלמותה, ב-1559 בז'נבה.
הביבליותקה או מיריוביבלוס (Μυριόβιβλος, "עשרת אלפים ספרים") הייתה עבודה ספרותית של פוטיוס, פטריארך קונסטנטינופול במאה ה-9. פוטיוס הקדיש את העבודה לאחיו.
הביבליותקה כוללת 279 ביקורות ספרים שפוטיוס קרא.
החיבור לא נועד לשמש כספר עיון, אולם היה בשימוש כזה באופן נרחב במאה ה-9, ונחשב בדרך כלל כחיבור הביזנטי הראשון שניתן לקרוא לו "אנציקלופדיה".
החיבורים שפוטיוס מציין הם לרוב של סופרים נוצרים ופגאניים החל מהמאה ה-5 לפנה"ס ועד לזמנו שלו במאה ה-9 לספירה.
כמעט מחצית מהספרים הנזכרים על ידו לא שרדו עד ימינו.
280 הסעיפים בביבליותקה שונים באורכם, ממשפט בודד ועד מספר עמודים.
מלומדים מסוימים מהעבר שיערו שהביבליותקה קובצה בבגדאד בזמן שליחותו של פוטיוס בחצר בית עבאס, מאחר שרבים מהחיבורים המוזכרים צוטטו לעיתים נדירות בתקופה שקדמה לפוטיוס, תקופה שמכונה "תקופת החושך" הביזנטית (בסביבות השנים 630–800), ומכיוון שהיה ידוע שהעבאסים התעניינו בחיבורי מדע ופילוסופיה יווניים.
התעניינותם בטקסטים יווניים הייתה מוגבלת באופן כמעט בלבדי למדע, פילוסופיה ורפואה.
למעשה, אין כמעט חפיפה (מלבד קלאודיוס גלנוס, פדניוס דיוסקורידס ווינדוניוס אנטוליוס ) בין מצאי החיבורים החילוניים בביבליותקה של פוטיוס לבין אותם חיבורים שתורגמו לערבית בתקופה העבאסית.
הביבליותקה (ביוונית עתיקה: Βιβλιοθήκη, בתרגום לעברית: ספרייה) של פסאודו-אפולודורוס היא קובץ מרוכז של מיתוסים יווניים ואגדות גבורה יווניות , ערוכים בשלושה ספרים, המתוארכים בדרך כלל למאה ה-1 או ה-2 לספירה.
הביבליותקה היא ככל הנראה היצירה המיתוגרפית החשובה ביותר שהגיעה לידינו מהעת העתיקה.
התיאורים הקצרים והלא מקושטים של מיתוסים בביבליותקה הביאו כמה חוקרים להציע שאפילו החלקים השלמים שלה הם קיצור של חיבור אבוד.
אחד ממקורותיו הרבים של החיבור היה ה"טרגודומנה" (Tragodoumena, "נושאי טרגדיות"), ניתוח מהמאה ה-4 לפנה"ס של המיתוסים בטרגדיות היווניות מאת אסקלפיאדס מטראגילוס , האוסף המיתוגרפי היווני הראשון שידוע.
בכמה מכתבי היד ששרדו נזכר אדם בשם "אפולודורוס" כמחבר היצירה.
אפולודורוס זה זוהה בטעות עם אפולודורוס מאתונה (נולד ב-180 לפנה"ס לערך), בעיקר משום שמתוך הערות שוליים בסכוליה על הומרוס ידוע שאפולודורוס מאתונה אכן השאיר רפרטואר מקיף דומה על מיתולוגיה, בצורה של כרוניקה שירית.
אולם הטקסט ששרד מצטט סופר רומאי, קאסטור מרודוס, בן זמנו של מרקוס טוליוס קיקרו במאה ה-1 לפנה"ס.
הייחוס המוטעה נעשה על ידי מלומדים בעקבות אזכור שמו על ידי פוטיוס, אם כי פוטיוס לא ציין את שמו כאפולודורוס מאתונה והשם אפולודורוס היה בשימוש נפוץ באותה העת.
מאחר שמסיבות כרונולוגיות אפולודורוס מאתונה לא יכול היה לכתוב את הספר, נוסף לאפולודורוס הכינוי ושמו של מחבר הביבליותקה נקרא באופן רווח על ידי המבקשים להקפיד על הדיוק, "פסאודו-אפולודורוס".
אזכורים מסורתיים של הביבליותקה מציינים אותה בפשטות בשם "הספרייה והתקציר".
האזכור הראשון של החיבור נעשה על ידי פוטיוס במאה ה-9. הוא כמעט ואבד במאה ה-13, ושרד בכתב יד אחד שכיום הוא בלתי שלם, שהועתק עבור הקרדינל בסיליוס בסריון במאה ה-15. כתבי היד האחרים ששרדו מקורם בעותק של בסריון.
הביבליותקה אינה מחולקת בכתבי היד, אולם נוהגים לחלק אותה לשלושה ספרים.
חלק מהספר השלישי, שנקטע פתאום בסיפור של תסאוס, אבד.
בפני פוטיוס עמד החיבור השלם, מאחר שהוא מציין ב"תיאור הספרים שנקראו" שהחיבור כלל סיפורים של גיבורי מלחמת טרויה והנוסטוי (השירה האפית היוונית "שובם של היוונים"), שחסרים בכתבי היד ששרדו.
סר ג'יימס ג'ורג' פרייזר פרסם קיצור של הספר על ידי חיבור של שני תקצירים של הטקסט בכתבי יד, שכללו את החלק שאבד.
המהדורה המודפסת הראשונה של הביבליותקה פורסמה ברומא בשנת 1555, ונערכה על ידי בנדטו אגיו (בנדיקטוס אגיוס) מספולטו, שחילק את הטקסט לשלושה ספרים, אולם גם ביצע תיקוני הגהה לא יסוד בטקסט המשובש.
ב-1559 פרסם היירונימוס קומלינוס בהיידלברג טקסט משופר.
הטקסט הראשון שהתבסס על השוואה בין כתבי יד היה של כריסטיאן גוטלוב היינה , בגטינגן בשנת 1783-1782.
אטורה איוון , הידוע יותר בשם הבמה שלו, ביג אי, הוא מתאבק עבר אמריקאי, המופיע בארגון ההיאבקות WWE בתוכנית הדגל Raw.
כמו כן, איוון הוא מרים כוח ושחקן פוטבול לשעבר.
אטורה איוון נולד בטמפה, פלורידה להורים בשם אלטורה ומרגרט.
הוא נכח בתיכון וורטון של טמפה, שם זכה במספר תחרויות אתלטיקה, שאחת מהם הייתה תחרות היאבקות תיכונית.
לאחר שסיים את לימודיו בתיכון, אטורה למד באוניברסיטת איווה, שם שיחק פוטבול בעבור הקבוצה המקומית.
לאחר מכן החל להתעניין בענף הרמות הכוח, שבו התחרה כמה שנים מאוחר יותר.
בשנת 2009 איוון חתם על חוזה פיתוח עם ה-WWE ונשלח לארגון הפיתוח, השייך להם ונקרא FCW, ובו ערך את הופעת הבכורה שלו ב-17 בדצמבר 2009 תחת השם ביג אי לנגסטון.
ב-12 במאי 2011 לנגסטון וקלווין ריינס ניצחו את ריצ'י סטימבוט וסת' רולינס והפכו לאלופי הזוגות של FCW, אך הפסידו את התואר חודשיים לאחר מכן ל-CJ פרקר ודוני מרלו.
במהלך מופע האקסס לרסלמניה 28, לנגסטון ניצח את אנטוניו סזארו.
כשה-WWE שינו את שמה של ליגת הפיתוח FCW לשם NXT, לנגסטון ערך את הופעת הבכורה המחודשת שלו ב-1 באוגוסט 2012 וניצח את אדם מרסר.
ניצחון זה קידם את לנגסטון וגרם לו לפתח רצף ניצחונות מחודש ספטמבר, כמו כן, דרש מהשופטים לאחר שביצע את מהלך הסיום על יריביו לספור בקרבות שלו עד חמש (במקום עד שלוש).
לאחר מכן, לנגסטון החל בפיוד נגד קבוצת המגן (Shield) וב-9 בינואר 2013 לנגסטון ניצח את חבר קבוצת המגן, סת' רולינס, בקרב ללא פסילות ולמעשה הפך לאלוף העולם של NXT.
לאחר סדרה של קרבות שבהן הצליח לשמור על התואר נגד קונור אובריאן, קורי גרייבס, בראד מדוקס ודמיאן סנדאו, לנגסטון הפסיד את האליפות לבו דאלאס ב-12 ביוני.
לנגסטון ערך את הופעת הבכורה שלו ברוסטר הראשי ב-17 בדצמבר 2012 בתוכנית Raw, כשתקף את ג'ון סינה, וחבר לשורותיה של AJ לי, תקיפה זו הפכה את דמותו לאחת בעלת אופי רע ושנוא על ידי הקהל.
לנגסטון שימש כמאבטח של AJ לי במהלך העלילה שלה ביחד עם דולף זיגלר.
ברסלמניה 29 לנגסטון וזיגלר אתגרו לקרב אליפות את אלופי הזוגות דניאל בריאן וקיין (שהיו ידועים בשם Team Hell No), אך ללא הצלחה.
לנגסטון ערך את קרב היחידים הראשון שלו לילה לאחר מכן, כשהוא רושם ניצחון על דניאל בריאן.
לאחר שזיגלר ספג זעזוע מוח בחודש מאי, הוא התחרה בסדרה של הטוב מחמישה קרבות נגד אלוף העולם במשקל כבד דאז, אלברטו דל ריו, סדרה שנגמרה בתוצאה 2–3 לזכות אלברטו.
ב-10 ביוני לנגסטון התגלה כמעריץ הסודי של אלופת הדיוות, קייטלין.
כל זה היה חלק מהתוכנית של AJ לי, כי הייתה המועמדת לתואר של קייטלין.
לנגסטון ולי המשיכו ללעוג לקייטלין במשך השבועות, כשבאירוע פייבאק לי מצליחה לנצח את קייטלין ולזכות באליפות.
ב-15 ביולי זיגלר סיים את מערכת היחסים שלו עם לי, מה שהוביל את לנגסטון לתקוף את זיגלר מאוחר יותר באותו הערב.
שבועיים לאחר מכן לנגסטון נוצח על ידי זיגלר בפסילה לאחר שלי הסיחה את דעתו של זיגלר ואף תקפה אותו.
בקרב חוזר בין השניים לנגסטון ניצח את זיגלר לאחר הסחת דעת מצידן של לי וקייטלין.
באירוע סאמרסלאם שהתקיים באמצע חודש אוגוסט, לנגסטון ולי נוצחו על ידי זיגלר וקייטלין בקרב זוגות מעורב.
לאחר ההפסד, לנגסטון החל בקריירת יחידים.
ב-18 באוקטובר בתוכנית סמאקדאון, לנגסטון הפסיד ל-סי.
פאנק והפך לדמות הטובה לאחר שעזר לפאנק נגד רייבאק וקורטיס אקסל.
שלושה ימים לאחר מכן בתוכנית Raw לנגסטון חבר לפאנק בניצחון שלהם על רייבאק ואקסל, לאחר שלנגסטון מצמיד את אקסל.
לנגסטון היה אמור לקבל הזדמנות על תואר האליפות הבין יבשתית באירוע "גיהנום בכלוב", שהייתה שייכת לאקסל, אך הקרב התבטל עקב פציעה במפרק הירך של אקסל.
הפציעה של יריבו לא מנעה מלנגסטון מלחדש את היריבות שלו מול חבר קבוצת המגן, דין אמברוז, ולאתגר אותו לקרב על אליפות ארצות הברית, קרב שבו לנגסטון ניצח כתוצאה מספירת חוץ.
לילה לאחר מכן בתוכנית Raw, הובטח לו קרב חוזר על האליפות, שבו ניצח שוב הפעם כתוצאה מפסילה לאחר הפרעה מצידם של חברי קבוצת המגן, רומן ריינס וסת' רולינס.
ב-18 בנובמבר לנגסטון קיבל את הקרב שהובטח לו על האליפות נגד קורטיס אקסל, ובו ניצח והפך לאלוף הבין יבשתי החדש.
שישה ימים לאחר מכן באירוע סדרת ההישרדות, הוא ניצח בקרב החוזר את אקסל והצליח לשמור בהצלחה על התואר.
לנגסטון לאחר מכן שמר בהצלחה על התואר נגד דמיאן סנדאו באירוע TLC: שולחנות, סולמות וכיסאות.
באירוע "תא ההדחות" (לאחר ששם הבמה שלו קוצר לביג אי) הוא הצליח לשמור על האליפות שלו נגד ג'ק סוואגר.
ביג אי השתתף בקרב הבאטל רויאל לזכרו של אנדרה הענק ברסלמניה 30, שבו ניצח סזארו.
באירוע "חוקי אקסטרים" ב-4 במאי, ביג אי הפסיד את האליפות למתאבק באד ניוז בארט, וכשל בניסיונו להשיב לעצמו את האליפות לילה לאחר מכן.
ביג אי פתח בפיוד נגד רוסב, מה שהוביל לסדרת קרבות ביניהם באירועים פייבאק וכסף בבנק, שבשניהן ביג אי הפסיד.
ביג אי לקח חלק בקרב הבאטל רויאל על האליפות הבין יבשתית באירוע באטלגראונד, שבו המיז ניצח.
ב-21 ביולי בתוכנית Raw, לאחר שביג אי וקופי קינגסטון ספגו הפסד נוסף בקרב זוגות לאחר סדרה של הפסדים, המתאבק אקסבייר וודס הגיע לזירה כדי להעביר להם מסר, ובו אמר שהם לא יכולים יותר להיות המתאבקים הטובים שאהובים על הקהל והצהיר שעכשיו זה הזמן שלהם.
השניים הצטרפו לאקסבייר ותחת הדרכתו לילה לאחר מכן ניצחו בקרב זוגות נגד הית' סלייטר וטייטוס אוניל.
כמה שנראה היה שהשלושה יצעדו אל דרך מבטיחה ואל מסע ניצחונות, הקבוצה התפרקה די מהר וב-8 באוגוסט בסמאקדאון, ביג אי וקינגסטון חזרו לקרבות יחידים כשאקסבייר בכלל לא מוזכר.
למרות פירוק הקבוצה בטלוויזיה, השלושה שמרו על הקשר ביניהם באירועים שאינם מועברים לטלוויזיה.
מ-3 בנובמבר, ה-WWE החלו להעלות סרטונים על זהות הקבוצה שכללה את ביג אי, קינגסטון ווודס ונקראה בשם The New Day (בתרגום לעברית: "היום החדש"), דמותם הוצגה כדמויות אהובות וחיוביות.
הניו דיי ערכו את הופעת הבכורה שלהם בסוף חודש נובמבר בתוכנית סמאקדאון בניצחון על טייטוס אוניל, הית' סלייטר וקורטיס אקסל.
באירוע רסלמניה 31, ביג אי לצד קופי היו בקרב במופע המקדים לאירוע, ובו הפסידו בקרב זוגות מרובע שנערך על אליפות הזוגות של Raw, שבאותה העת הייתה בידיהם של טייסון קיד וסזארו.
בנוסף לכך, באותו הערב השלושה נכנסו לקרב הבאטל רויאל לזכרו של אנדרה הענק, קרב שנוצח על ידי ביג שואו.
לאחר תגובות שליליות מהקהל, הקבוצה הפכה לקבוצה הילית (קבוצה בעלת דמויות השנואות על הקהל).
באירוע חוקי אקסטרים, ביג אי וקופי זכו באליפות הזוגות בפעם הראשונה מידי טייסון קיד וסזארו.
הניו דיי הגנו בהצלחה על תואר הזוגות תחת "חוק פריברד", שהוא חוק המאפשר לכל שני מתאבקים מהקבוצה להתחרות על האליפות, אך לרוב חגורות האליפות היו מוגנות על ידי ביג אי וקופי כשוודס משמש כמנג'ר שלהם.
ביג אי וקופי ניצחו בקרבות חוזרים על התואר את האלופים לשעבר, קיד וסזארו, גם בסמאקדאון וגם באירוע פייבאק, כשבשני הקרבות וודס עוזר להם לנצח.
באירוע "תא ההדחות", כל שלושת חברי הקבוצה התחרו בקרב תא ההדחות הראשון בתולדות מחלקת הזוגות, כשהם מצליחים להדיח את הפריים טיים פליירס (דארן יאנג וטייטוס אוניל) ולהגן בהצלחה על האליפויות.
באירוע "כסף בבנק", ביג אי ווודס הפסידו את התואר לפריים טיים פליירס, אך השיבו לעצמם את תוארי הזוגות באירוע סאמרסלאם בקרב זוגות מרובע נגד הפריים טיים פליירס, לוס מטאדורס והלוצ'ה דרגונס (קאליסטו וסין קארה).
לילה לאחר מכן, לאחר הניצחון של הניו דיי על הלוצ'ה דרגונס, הדאדלי בויז שבו לזירת ה-WWE לאחר עשור שלא היו בארגון ותקפו את הניו דיי.
באירוע "לילה של אלופים" הפסידו הניו דיי לדאדלי בויז בפסילה, אך שמרו על תואר הזוגות בדרך זו.
ב-5 באוקטובר בתוכנית Raw ביג אי נענה לאתגר הפתוח של ג'ון סינה על אליפות ארצות הברית, אך לא הצליח לגבור עליו.
הניו דיי סיימו את הפיוד נגד הדאדלי בויז לאחר שניצחו אותם באירוע "גיהנום בכלוב".
את תחילת שנת 2016 הניו דיי פתחו כדמויות האהובות והטובות והקהל החל להריע להם.
למרות זאת, הם עדיין גילמו את הדמויות הרעות בניצחונם על האוסוס באירוע רויאל ראמבל.
באירוע פאסטליין הם הופיעו כאורחים בתוכנית האירוח של אדג' וכריסטיאן, (שנקראה The Cutting Edge Peep Show) ויצרו ציפייה לעימות בין השניים, עד שלבסוף קבוצת "ליגת האומות", שכללה את המלך בארט, שיימוס, רוסב ואלברטו דל ריו, התערבה.
התערבות זו גרמה לסדרת קרבות "הטוב משלוש", החל מהאירוע רודבלוק, שבו הניו דיי ניצחו.
ברסלמניה 32 הניו דיי נוצחו לאחר הפרעה של בארט, וסיומו של הפיוד היה לילה לאחר מכן בתוכנית Raw כשהניו דיי שומרים על תוארי הזוגות נגד סזארו ושיימוס.
באירוע "חוקי אקסטרים", הניו דיי הצליחו לשמור על חגורות האליפות נגד "הוודוילנס" (איידן אינגליש וסיימון גוטץ'), ובאירוע "כסף בבנק" בקרב זוגות מרובע נגד הוודוילנס, אנזו אמורה וביג קאס ולוק גאלוס וקארל אנדרסון.
ב-19 ביולי כחלק מהדראפט השנתי של פיצול המותגים, ביג אי ביחד עם עמיתיו, קופי ואקסבייר, עברו לתוכנית Raw.
שלושה ימים לאחר מכן הניו דיי הפכו לאלופי הזוגות לזמן הארוך ביותר בהיסטוריה, כשהם עוקפים את השיא הקודם, שאותו קבעו פול לונדון ובריאן קנדריק, כשהחזיקו את אליפות הזוגות במשך 331 ימים.
ב-1 באוגוסט ביג אי ספג פציעה במפשעה (כחלק מהעלילה) עקב מהלך של גאלוס ואנדרסון.
בסאמרסלאם ביג אי חזר מהפציעה, כשתקף את אותם שניים במהלך הקרב שלהם נגד קופי ואקסבייר, מה שגרם לקרב להפסל ולזכות את גאלוס ואנדרסון בניצחון.
באירוע התנגשות של אלופים, הניו דיי שמרו על התארים.
באירוע "גיהנום בכלוב" הניו דיי הפסידו בפסילה לסזארו ושיימוס, אך שמרו על האליפויות.
ב-31 באוקטובר התגלה שהניו דיי נבחרו לקפטנים של קבוצת Raw לקרב ההדחות המסורתי של מחלקת הזוגות שהתקיים באירוע סדרת ההישרדות, שבו קבוצתן ניצחה את קבוצת סמאקדאון.
הניו דיי שמרו על התארים שוב בשני מקרים: האחד ב-21 בנובמבר נגד סזארו ושיימוס והאחר שבוע לאחר מכן נגד גאלוס ואנדרסון.
ב-12 בדצמבר הניו דיי הגנו בהצלחה על התארים בשני קרבות זוגות משולשים: האחד נגד גאלוס ואנדרסון, וסזארו ושיימוס והאחר נגד כריס ג'ריקו וקווין אואנס, ורומן ריינס וסת' רולינס.
באירוע Roadblock: End of the Line הניו דיי הפסידו את התארים לסזארו ושיימוס, וקטעו רצף של החזקת התואר במשך 483 ימים.
שלושת חברי הניו דיי השתתפו בקרב הרויאל ראמבל המסורתי של שנת 2017, אך כולם הודחו על ידי סזארו ושיימוס.
ב-20 בפברואר הם הודיעו שהם יהיו המנחים של רסלמניה 33. ב-11 באפריל נודע שביג אי ביחד עם חברי הניו דיי הועברו מ-Raw לתוכנית סמאקדאון כחלק מהסופרסטאר שייק-אפ (הדראפט לשעבר).
באירוע באטלגראונד, קופי ואקסבייר ניצחו את האוסוס וזכו באליפות הזוגות של סמאקדאון בפעם הראשונה בקריירה שלהם.
הניו דיי הפסידו את התארים בחזרה לאוסוס באירוע סאמרסלאם, אך החזירו לעצמם שוב את חגורת האליפות בחודש ספטמבר.
באירוע גיהנום בכלוב ביג אי ואקסבייר ייצגו את הניו דיי והתחרו נגד האוסוס בקרב "גיהנום בכלוב", אך הפסידו לאוסוס ושוב נשארו בלי חגורות האליפות.
באירוע סדרת ההישרדות הפסידו הניו דיי לקבוצת "המגן" (הידועה בשם The Shield).
ניו דיי לא הצליחו להשיב לעצמם את תוארי הזוגות מהאוסוס באירוע התנגשות של אלופים בקרב הזוגות המרובע, שעירב גם את רוסב ואינגליש וגם את צ'אד גייבל ושלטון בנג'מין.
ביג אי נכנס לקרב הרויאל ראמבל של שנת 2018 כמקום התשיעי, אך הודח על ידי ג'ינדר מהאל.
לאחר רצף האירועים שהתרחשו באירוע פאסטליין בקרב בין הניו דיי לאוסוס וסיבת פסילת הקרב עקב תקיפתם של הזוג "הבלודג'ן בראדרס" (הארפר ורואן), ב-13 במרץ נקבע קרב בינם לבין ביג אי וג'ימי אוסו, קרב שבו האחרונים נוצחו.
ב-27 במרץ ביג אי ואקסבייר הפסידו בפסילה בקרב זוגות לבלודג'ן בראדרס, כתוצאה מהתערבות של האוסוס.
באירוע רסלמניה 34, שנערך ב-8 באפריל ביג אי וקופי קינגסטון ייצגו את הניו דיי בקרב הזוגות המשולש נגד הבלודג'ן בראדרס ואלופי הזוגות של סמאקדאון, האוסוס.
הניו דיי לא הצליחו לזכות בחגורות האליפות ומי שזכו והפכו לאלופי הזוגות החדשים היו הבלודג'ן בראדרס.
ב-10 באפריל ביג אי ואקסבייר וודס הפסידו לאוסוס בקרב שקבע את המועמדים לאליפות הזוגות של סמאקדאון.
באירוע הרויאל ראמבל הגדול ביותר, שהתקיים ב-27 באפריל, השתתף בקרב הרויאל ראמבל הגדול ביותר של 50 המשתתפים ונכנס כמספר ה-31. ביג אי שהה בקרב כ-14 דקות, הצליח לבצע הדחה אחת, כשהוא מדיח את טאקר נייט מ-NXT, אך הודח לאחר מכן על ידי ברון סטרומן.
ב-15 במאי, ביג אי ואקסבייר וודס מהניו דיי ניצחו בקרב זוגות את סזארו ושיימוס, מה שאיפשר לקבוצת הניו דיי את האפשרות לבחור מי מביניהם יהיה לקרב הסולם מסוג "כסף בבנק", שיתרחש באירוע כסף בבנק.
ב-22 במאי, ביג אי נוצח על ידי המיז.
שבוע לאחר מכן, הניו דיי ניצחו את סזארו, שיימוס והמיז.
ב-5 ביוני, הניו דיי ניצחו בקרב שלישיות את רוסב, סמואה ג'ו והמיז.
באירוע כסף בבנק, שנערך ב-17 ביוני, הוחלט שקופי הוא זה שיתחרה בקרב "כסף בבנק".
ב-3 ביולי הניו דיי הותקפו באמצע תחרות פנקייקים על ידי חברי קבוצת SAnitY (אריק יאנג, אלכסנדר וולף וקיליאן דיין).
באירוע חוקי אקסטרים, שנערך ב-15 ביולי, הניו דיי הפסידו לקבוצת SAnitY בקרב שולחנות.
ב-24 ביולי נציגי הניו דיי, ביג אי ואקסבייר וודס גברו על אלכסנדר וולף וקיליאן דיין מקבוצת SAnitY בקרב ששימש כחצי גמר טורניר טועני הכתר לאליפות הזוגות של סמאקדאון.
ב-7 באוגוסט במסגרת קרב הגמר של טורניר טועני הכתר לאליפות הזוגות, ניצחו נציגים קבוצת הניו דיי, ביג אי וקופי קינגסטון את סזארו ושיימוס ובכך הפכו לזוג שיתאגר את הבלודג'ן בראדרס לקרב באירוע סאמרסלאם.
ב-14 באוגוסט, הניו דיי ניצחו את SAnitY בקרב שלושה נגד שלושה.
באירוע סאמרסלאם, שנערך ב-19 באוגוסט, ביג אי ואקסבייר וודס ניצחו את הבלודג'ן בראדרס כתוצאה מפסילה, אך לא הפכו לאלופי הזוגות החדשים.
יומיים לאחר מכן, הניו דיי ניצחו את הבלודג'ן בראדרס בקרב ללא פסילות וזכו בחגורות האליפות בפעם השלישית בקריירה.
במסגרת המופע המקדים לאירוע גיהנום בכלוב, שנערך ב-16 בספטמבר, הניו דיי הגנו בהצלחה על חגורות אליפות הזוגות נגד רוסב ואיידן אינגליש.
ב-25 בספטמבר, ביג אי הפסיד בקרב יחידים לשיימוס.
ב-16 באוקטובר, ביג אי ואקסבייר וודס ייצגו את חברי קבוצת הניו דיי בקרב הגנה על התואר נגד סזארו ושיימוס.
בקרב זה הניו דיי הפסידו ואיבדו את חגורות האליפות.
ב-30 באוקטובר, ביג אי ניצח את סזארו.
ב-6 בנובמבר, ביג אי וקופי קינגסטון נוצחו בקרב זוגות על ידי האוסוס בקרב אשר קבע את זהות הזוג שישמש כקפטן בקרב הדחות הזוגות המסורתי של סדרת ההישרדות.
במהלך המופע המקדים לאירוע זה, שנערך ב-18 בנובמבר, הניו דיי לקחו חלק בניצחונה של קבוצת סמאקדאון על קבוצת Raw במסגרת קרב הדחות הזוגות המסורתי.
יומיים לאחר מכן, הניו דיי ניצחו את הבר (סזארו ושיימוס) וביג שואו במסגרת קרב שלושה נגד שלושה לכבוד חג ההודיה.
באירוע הרויאל ראמבל, שנערך ב-27 בינואר 2019, ביג אי התחרה בקרב הרויאל ראמבל המסורתי, כשנכנס לקרב כמספר החמישי, אך הודח על ידי סמואה ג'ו.
ב-29 בינואר, הניו דיי התחרו בקרב הדחות זוגות מרובע אשר קבע את זהות המועמדים לאליפות הזוגות של סמאקדאון באירוע תא ההדחות; הקרב כלל את האוסוס, הבר (סזארו ושיימוס) ו-Heavy Machinery (אוטיס וטאקר נייט), שבסופו של דבר האוסוס ניצחו.
במסגרת המופע המקדים לאירוע פאסטליין, שנערך ב-10 במרץ, ביג אי ואקסבייר וודס ניצחו בקרב זוגות את רוסב ושינסקה נקאמורה.
ב-26 במרץ בתוכנית סמאקדאון, ביג אי ואקסבייר וודס ניצחו בקרב גאונטלט, וכתוצאה מכך העניקו לקופי קינגסטון את הזכות להתחרות על אליפות ה-WWE נגד דניאל בריאן ברסלמניה 35 כמו שוינס מקמהן הבטיח בתחילת התוכנית.
יומיים לאחר רסלמניה, הניו דיי ניצחו בקרב שלושה נגד שלושה את דרו מקינטייר והבר.
ב-11 באפריל, נודע שביג אי קרע את המניסקוס וייעדר לתקופה של כשישה שבועות.
ב-11 ביוני, ביג אי ערך את קרב החזרה שלו לזירה, כשניצח ביחד עם חבריו לקבוצת הניו דיי את דולף זיגלר, קווין אואנס וסמי זיין בקרב שלושה נגד שלושה.
באירוע סטומפינג גראונדס, שנערך ב-23 ביוני, ביג אי ואקסבייר וודס הפסידו בקרב זוגות לקווין אואנס וסמין זיין.
ב-24 ביוני, הניו דיי (ביג אי ואקסבייר וודס) והאוסוס ניצחו בקרב הדחות זוגות את דניאל בריאן, רואן והריבייבל (דאש ויילדר וסקוט דוסון).
לילה לאחר מכן, ביג אי ווודס רשמו שני ניצחונות בשני קרבות שונים: האחד, בקרב זוגות שלא היה על חגורות אליפות הזוגות של סמאקדאון על דניאל בריאן ורואן, והאחר, בקרב ארבעה נגד ארבעה ביחד עם Heavy Machinery (אוטיס וטאקר) נגד דניאל בריאן, רואן, קווין אואנס וסמי זיין.
ב-1 ביולי בתוכנית Raw, הניו דיי הפסידו בקרב שלושה נגד שלושה ל-Viking Raiders (אריק ואיבר) וסמואה ג'ו.
לילה לאחר מכן בתוכנית סמאקדאון, ביג אי הפסיד בקרב יחידים לדניאל בריאן.
באירוע חוקי אקסטרים, שנערך ב-14 ביולי, ביג אי ואקסבייר וודס זכו באליפות הזוגות של סמאקדאון בפעם הרביעית בקריירה שלהם לאחר שניצחו בקרב זוגות משולש את האלופים לשעבר, דניאל בריאן ורואן, ו-Heavy Machinery (אוטיס וטאקר).
ב-16 ביולי, הניו דיי הפסידו בקרב שלושה נגד שלושה לאליאס, רנדי אורטון וסמואה ג'ו.
ב-5 באוגוסט בתוכנית Raw, ביג אי, אקסבייר וודס וריקושט הפסידו בקרב שלושה נגד שלושה ל-The O.C.
ב-13 באוגוסט בתוכנית סמאקדאון, הניו דיי הפסידו בקרב שלושה נגד שלושה לרנדי אורטון והריבייבל.
ב-27 באוגוסט בתוכנית סמאקדאון, ביג אי הפסיד בקרב יחידים לרנדי אורטון.
באירוע התנגשות של אלופים, שנערך ב-15 בספטמבר, ביג אי ואקסבייר וודס איבדו את התארים לאחר שהפסידו לריבייבל.
יומיים לאחר מכן בתוכנית סמאקדאון, הניו דיי ניצחו בקרב שלושה נגד שלושה את רנדי אורטון והריבייבל.
ב-24 בספטמבר, וודס וביג אי ניצחו את The B-Team (בו דאלאס וקורטיס אקסל).
ב-25 באוקטובר, ביג אי וקופי קינגסטון הפסידו בקרב זוגות לדולף זיגלר ורוברט רוד.
באירוע היהלום שבכתר, שנערך ב-31 באוקטובר, ביג אי וקופי קינגסטון השתתפו בקרב זוגות מרובה משתתפים אשר קבע את "הזוג הטוב בעולם", שבסופו ה-O.C.
ב-8 בנובמבר, ביג אי וקופי קינגסטון זכו באליפות הזוגות של סמאקדאון בפעם החמישית בקריירה שלהם לאחר שניצחו את הריבייבל.
שבוע לאחר מכן, הניו דיי הגנו על חגורות האליפות בקרב החוזר נגד הריבייבל, שבו הקרב הסתיים ללא הכרעה בשל פסילה של The Undisputed Era (אדם קול, בובי פיש, קייל אוריילי ורודריק סטרונג).
ב-22 בנובמבר בתוכנית סמאקדאון, הניו דיי ו-Heavy Machinery הפסידו בקרב ארבעה נגד ארבעה לקבוצת The Undisputed Era.
יומיים לאחר מכן במופע המקדים לאירוע סדרת ההישרדות, שנערך ב-24 בנובמבר, ביג אי וקופי קינגסטון התחרו נגד ה-Viking Raiders (איבר ואריק) ו-The Undisputed Era (בובי פיש וקייל אוריילי) בקרב אלופי זוגות משולש, שבסופו ה-Viking Raiders ניצחו.
חמישה ימים לאחר מכן בתוכנית סמאקדאון, ביג אי וקופי קינגסטון הגנו בהצלחה על חגורות האליפות נגד סזארו ושינסקה נקאמורה.
באירוע TLC: שולחנות, סולמות וכיסאות, שנערך ב-15 בדצמבר, ביג אי וקינגסטון הגנו בהצלחה על אליפות הזוגות של סמאקדאון נגד הריבייבל במסגרת קרב סולם.
חמישה ימים לאחר מכן בתוכנית סמאקדאון, ביג אי וקופי קינגסטון ניצחו את סזארו ושינסקה נקאמורה בקרב שאינו היה על חגורות האליפות.
ב-27 בדצמבר, ביג אי, קופי קינגסטון וברון סטרומן ניצחו בקרב שלושה נגד שלושה את סזארו, סמי זיין ושינסקה נקאמורה.
ב-17 בינואר, ביג אי הפסיד בקרב יחידים לג'ון מוריסון, שרשם את קרב הבכורה שלו מאז שעזב את הארגון 9 שנים קודם לכן.
באירוע הרויאל ראמבל, שנערך ב-26 בינואר, ביג אי התחרה בקרב הרויאל ראמבל המסורתי, כשנכנס כמספר ה-8, אך הודח על ידי ברוק לסנר.
באירוע סופר שואודאון, שנערך ב-27 בפברואר, ביג אי וקופי קינגסטון הפסידו את חגורות האליפות למיז וג'ון מוריסון.
באירוע תא ההדחות, שנערך ב-8 במרץ, הניו דיי כשלו בניסיונם לזכות באליפות הזוגות של סמאקדאון במסגרת קרב תא ההדחות זוגות, כשהודחו מקרב זה על ידי אלופי הזוגות והמנצחים בקרב, המיז וג'ון מוריסון.
ב-17 באפריל, ביג אי השתתף בקרב יחידים משולש על אליפות הזוגות של סמאקדאון שבו ייצג את הניו דיי נגד חצי מאלופי הזוגות, המיז, ונגד ג'יי אוסו שייצג את האוסוס.
ביג אי הצמיד את המיז כדי לזכות בחגורות האליפות עבורו, קופי קינגסטון ואקסבייר וודס.
באירוע כסף בבנק, שנערך ב-10 במאי, ביג אי וקינגסטון שמרו על חגורות האליפות בקרב זוגות מרובע.
באירוע The Horror Show at Extreme Rules, שנערך ב-19 ביולי, ביג אי וקינגסטון הפסידו את חגורות אליפות הזוגות של סמאקדאון לסזארו ושינסקה נקאמורה לאחר שהפסידו לאחרונים בקרב שולחנות.
ב-24 ביולי בפרק של התוכנית סמאקדאון, קינגסטון חשף שהוא ייעדר מפעילות במשך שישה שבועות בעקבות פציעה ובירך את ביג אי לפצוח בקריירת יחידים.
ביג אי אכן עשה זאת וניצח את המיז שבוע לאחר מכן.
ב-14 באוגוסט, ביג אי גבר על שותפו של המיז, ג'ון מוריסון.
כתוצאה מכך, צוות הניו דיי התפרק.
במופע המקדים לאירוע TLC: שולחנות, סולמות וכיסאות, שנערך ב-20 בדצמבר, ביג אי, דניאל בריאן, צ'אד גייבל ואוטיס ניצחו בקרב ארבעה נגד ארבעה את המלך קורבין, סמי זיין, סזארו ושינסקה נקאמורה.
חמישה ימים לאחר מכן בפרק העוקב של התוכנית סמאקדאון, ביג אי ניצח את סמי זיין בקרב חוטבי עצים וזכה באליפות הבין יבשתית בפעם השנייה בקריירה שלו.
ב-8 בינואר 2021, ביג אי הגן על תוארו בפעם הראשונה, כשגבר על אפולו קרוז.
ב-5 בפברואר, ביג אי שמר על תוארו מול אפולו קרוז וסמי זיין בקרב משולש.
ב-12 במרץ, ביג אי הגן בהצלחה על תואר מול סמי זיין.
באירוע פאסטליין, שנערך ב-21 במרץ, ביג אי הגן בהצלחה על תוארו מול אפולו קרוז.
ב-25 ביוני, ביג אי ניצח את קרוז בקרב העפלה לקרב הכסף בבנק של האירוע כסף בבנק.
באירוע זה, שנערך ב-18 ביולי, ביג אי ניצח את דרו מקינטייר, ג'ון מוריסון, קווין אואנס, המלך נקאמורה, ריקושט, רידל וסת' רולינס וזכה בקרב הכסף בבנק, מה שהקנה לו חוזה לקרב על אליפות עולם לבחירתו.
במופע המקדים לאירוע סאמרסלאם, שנערך ב-21 באוגוסט, ביג אי גבר על ברון קורבין.
ב-13 בספטמבר בפרק של התוכנית Raw, ביג אי פדה את החוזה במזוודת כסף בבנק שלו לאחר ההגנה המוצלחת של בובי לאשלי על אליפות ה-WWE מול רנדי אורטון, כאשר הוא גבר על לאשלי וכתוצאה מכך הוא הפך לאלוף ה-WWE החדש.
שבוע לאחר מכן בתוכנית, ביג אי השתתף בקרב משולש מול האלוף האוניברסלי, רומן ריינס ובובי לאשלי, בקרב שלא היה על אף אחת מחגורות האליפות ובסופו ריינס ניצח לאחר שהצמיד את לאשלי.
באירוע חוקי אקסטרים, שנערך ב-26 בספטמבר, ביג אי חבר לשורות הניו דיי וביחד הם ניצחו בקרב שלושה נגד שלושה את בובי לאשלי, AJ סטיילס ואומוס.
לילה לאחר מכן בפרק של התוכנית Raw, ביג אי הגן בהצלחה על תוארו מול האלוף לשעבר, בובי לאשלי, הפעם במסגרת קרב כלוב.
באירוע היהלום שבכתר, שנערך ב-21 באוקטובר, ביג אי ניצח את דרו מקינטייר ושמר על התואר.
ב-1 וב-8 בנובמבר בפרקי התוכנית Raw, ביג אי גבר על קווין אואנס ועל צ'אד גייבל בקרבות שאינם היה על התואר.
ב-22 בנובמבר בפרק של התוכנית Raw, ביג אי הגן בהצלחה על תוארו מול אוסטין ת'יאורי.
ב-6 בדצמבר בפרק של התוכנית Raw, ביג אי גבר על קווין אואנס בקרב כלוב שאינו היה על התואר.
באירוע Day 1, שנערך ב-1 בינואר 2022, ביג אי הפסיד את חגורת האליפות לברוק לסנר בקרב מחומש אשר כלל בנוסף את בובי לאשלי, קווין אואנס וסת' רולינס.
ב-10 בינואר בפרק של התוכנית Raw, ביג אי הפסיד לסת' רולינס.
אליפות הזוגות של FCW (פעם אחת) - עם קלווין ריינס
זוג השנה (2015, 2016) - עם קופי קינגסטון ואקסבייר וודס
PWI דירג אותו במקום ה-59 מתוך 500 המתאבקים הטובים ביותר לשנת 2017
אליפות הזוגות של Raw (פעמיים) - עם קופי קינגסטון ואקסבייר וודס
אליפות הזוגות של סמאקדאון (6 פעמים) - עם קופי קינגסטון ואקסבייר וודס
מחזיק מזוודת "כסף בבנק" (2021)
צמד השנה (2019) - עם קופי קינגסטון ואקסבייר וודס
הגימיק הטוב ביותר (2015) - הניו דיי
ביבליית דוּאֵיי-רַיימס היא תרגום לאנגלית של הביבליה, כתבי הקודש הנוצריים, שנערך מטעם הכנסייה הקתולית בין 1582 ל-1610. עד אמצע המאה ה-20 דואיי-ריימס היה התרגום המוסמך עבור קתולים דוברי-אנגלית, ועודנו אהוד בחוגים שמרניים.
היוזמה לחבר גרסה קתולית בלשון עלתה בחוגי הגולים שנמלטו מרדיפות הדת האליזבטניות לצרפת.
בעיר דואה (ההגייה האנגלית היא דואיי) הסמוכה לאראס הוקם ב-1568 סמינר להכשרת כמרים שהוברחו משם חזרה לממלכה כדי לשרת בקודש במחתרת.
מייסדו, החשמן-לעתיד ויליאם אלן שהיה עמית-מנהל באוניברסיטת אוקספורד לפני שנמלט, החליט שהשימוש שעשו הפרוטסטנטים בביבליות בשפת העם כדי לגייס תמיכה ולתקוף את הדוקטרינות הרומיות הצריך מענה שייפנה אף הוא אל ההמונים.
ב-1546 הכריזה ועידת טרנטו על הוולגטה הלטינית שערך הירונימוס כגרסה המוסמכת היחידה של כתבי הקודש, ותרגומים שלה לשפות האירופאיות החלו לצאת במסגרת הקונטרה-רפורמציה.
ב-1578 עבר סמינר דואה לעיר ריימס, בה שהה עד 1593. באותה שנה הגיע לשם גרגורי מרטין, עוד איש אוקספורד לשעבר, שקיבל משרה של פרופסור לעברית.
אלן ראה בו את האיש המתאים למפעל התרגום שחזה ומינהו לעמוד בראשו.
מרטין הסתייע בצוות גדול של מלומדים, שכלל בין היתר את ויליאם ריינולדס, תומאס וורתינגטון, ריצ'רד בריסטו ואחרים.
עד מותו של מרטין כעבור ארבע שנים הם הספיקו לתרגם את הברית החדשה ומרבית הברית הישנה, אם כי העבודה על הישנה נמשכה עוד דור שלם.
ב-1582 הוציא סמינר דואה שבריימס את מהדורת הברית החדשה שלו ב-5,000 עותקים.
הברית הישנה הושלמה ואושרה לפרסום רק ב-1610.
מהדורת דואיי-ריימס תורגמה ישירות מהוולגטה הלטינית, לפי מדיניות הכנסייה שראתה את הטקסט של הירונימוס כמקודש ונעלה על המקור העברי, הארמי והיווני.
בשל כך ובשל השמרנות המופלגת של מחבריה הכילה הביבלייה כמות אדירה של לטיניזמים (לדוגמה "פסח" תורגם כ-Pasche ולא Passover), ואף הוכנה רשימה של חלקם בסוף הכרך עם ביאורים.
כמו כן, ספרי הקאנון המשני – "הספרים החיצוניים", בפי הפרוטסטנטים – הופיעו במקומם לפי הקאנון הכנסייתי המסורתי.
מהדורת דואיי-ריימס עוררה מיד עם צאתה ב-1582 סערה רבתי ופולמוס נגדי באנגליה.
מלומדים פוריטנים ניגשו מיד להוכיח שהיא מוטעית ומסולפת, וכתבי פלסתר נגדה הוסיפו לצאת עד המאה ה-19. הוויכוח סביבה חיזק בקרב הציבור הרחב את ההכרה כי המקרא האנגלי שנפוץ בקרבם היה טקסט מתורגם וחשוף להטיות פרשניות, והצורך בגרסה פרוטסטנטית מוסמכת ואחידה הניע את מיזם תרגום המלך ג'יימס.
ב-1750 הוציא הבישוף ריצ'רד צ'לונר, ראש הכנסייה הקתולית המחתרתית בלונדון, גרסה מתוקנת קלות על מנת שתתאים למהדורה הקלמנטינית של הוולגטה שהוכרזה כקאנונית מעט אחרי התרגום המקורי.
רק במחצית השנייה של המאה ה-20, עם יציאת תרגומים פופולריים ונגישים עבור הציבור הקתולי דוגמת ביבליית ירושלים, איבדה מהדורת דואיי-ריימס ממעמדה כגרסה הקתולית התקנית בשפה.
ביבר הזכוכית הוא סרט קולנוע אמריקאי משנת 1950 המבוסס על המחזה ביבר הזכוכית של טנסי ויליאמס שהשתתף גם בכתיבת התסריט ביחד עם פיטר ברניס.
זה העיבוד הקולנועי הראשון למחזותיו של ויליאמס.
ב-1987 הופק רימייק בבימויו של פול ניומן (סרטו האחרון) עם ג'ואן וודוורד, ג'ון מלקוביץ וקארן אלן .
טום וינגפילד (ארתור קנדי) הוא ימאי בצי הסוחר.
בעת עבודה במשמרת על האונייה הוא נזכר במשפחתו ממנה ברח, הגרה בדירה דלה בסנט לואיס, שם גר בעבר ביחד עם אימו אמנדה (גרטרוד לורנס) ואחותו הנכה והביישנית לורה (ג'יין ויימן).
הוא מתחיל לדבר וסיפורו מתואר בסרט בפלשבק.
אבי המשפחה עזב את הבית לפני 16 שנים ואמנדה מתפרנסת כסוכנת מכירות לשבועון.
היא מקבלת עמלה על כל מנוי ונאלצת להתחנן בפני המנויים להמשיך את תקופת המנוי.
אמנדה לא מפסיקה לספר לילדיה כמה היא הייתה יפה ומושכת כשהייתה צעירה.